ห่วง"เจนวาย"อ่วมหนี้เสีย เป็นเอ็นพีแอล1ล้านราย
เครดิตบูโรห่วงคนรุ่นใหม่กลุ่มเจเนอเรชั่นวาย กดเงินสดแล้วผ่อนไม่ไหวระบบ 1.2 ล้านบัญชี วงเงิน 7 หมื่นล้าน
5 มิ.ย. 2560

เครดิตบูโรห่วงคนรุ่นใหม่กลุ่มเจเนอเรชั่นวาย กดเงินสดแล้วผ่อนไม่ไหวระบบ 1.2 ล้านบัญชี วงเงิน 7 หมื่นล้านนายสุรพล โอภาสเสถียร ผู้จัดการใหญ่ บริษัท ข้อมูลเครดิตแห่งชาติ (เครดิตบูโร)เปิดเผยว่า ในไตรมาสแรกของปี 2560 ยอดหนี้ที่ไม่ก่อให้เกิดรายได้ (เอ็นพีแอล) อยู่ที่ 6.5% เพิ่มจากช่วงเดียวกันปีก่อน 0.5% และลูกหนี้จัดชั้นพิเศษที่ค้างชำระในช่วง 31-90 วัน อยู่ที่ 3.7% โดยเฉพาะเป็นสินเชื่อที่มีการปรับโครงสร้างหนี้ไปแล้วเริ่มกลับเข้ามามีแนวโน้มเพิ่มขึ้นอีกทั้งนี้ หากแยกตามช่วงอายุแล้วพบกว่ากลุ่มเจเนอเรชั่นวาย (อายุ 20-37 ปี) มีปัญหาหนี้เสียทั้งสินเชื่อบัตรเครดิต สินเชื่อส่วนบุคคล เพิ่มขึ้นอย่างต่อเนื่อง รองลงมาเป็นกลุ่มเจเนอเรชั่นเอ็กซ์ (อายุ 38-52 ปี) และกลุ่มเบบี้บูม (อายุ 53-71 ปี)“ที่น่าเป็นกังวลที่สุดคือสินเชื่อส่วนบุคคล ประเภทบัตรกดเงินสด บัตรผ่อน 0% มีบัญชีสินเชื่อรวมทุกกลุ่ม 2.8 ล้านสัญญา ซึ่งในกลุ่มเจนวายพบว่ามีปัญหาที่ผ่อนไม่ได้ประมาณ 1.2 ล้านบัญชี คิดเป็นวงเงินประมาณ 7 หมื่นล้านบาท ส่วนกลุ่มเจนเอ็กซ์มีปัญหาผ่อนไม่ได้ 1 ล้านบัญชี คิดเป็นวงเงิน 1.2 แสนล้านบาท”นายสุรพล กล่าวนายสุรพล กล่าวว่า เจนวายที่กู้เงินมี 5.5 ล้านคน เป็นกลุ่มที่เป็นหนี้เสียสูงที่สุดมียอดหนี้รวม 2,142 ล้านบาท ซึ่งในจำนวนนี้เป็นหนี้ที่เป็นเอ็นพีแอล 1 ล้านบัญชีหรือคิดเป็น 1 ใน 5 หากแยกประเภทลงไปอีก แบ่งเป็นกลุ่มอายุ 16-22 ปี (นักศึกษา) มียอดหนี้เฉลี่ยคนละ 1.44 แสนบาท มีหนี้ค้างชำระเกิน 90 วัน จำนวน 1.72 หมื่นบัญชี กลุ่มอายุ 23-28 ปี(เริ่มทำงาน) มียอดหนี้เฉลี่ยคนละ 2.85 แสนบาท ยอดค้างชำระเกิน 90 วัน จำนวน 3.79 แสนบัญชี